CELEX: 32020D1545
Language: mt
Date: 2020-10-19 00:00:00
Title: Deċiżjoni tal-Kunsill (UE) 2020/1545 tad-19 ta’ Ottubru 2020 dwar l-iffirmar, f’isem l-Unjoni, u l-applikazzjoni proviżorja tal-Ftehim fil-forma ta’ skambju ta’ ittri bejn l-Unjoni Ewropea u l-Gvern tal-Gżejjer Cook dwar estensjoni tal-Protokoll għall-implimentazzjoni tal-Ftehim ta’ Sħubija dwar is-Sajd Sostenibbli bejn l-Unjoni Ewropea u l-Gvern tal-Gżejjer Cook

26.10.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 356/7
               
            
         DEĊIŻJONI TAL-KUNSILL (UE) 2020/1545
         tad-19 ta’ Ottubru 2020
         dwar l-iffirmar, f’isem l-Unjoni, u l-applikazzjoni proviżorja tal-Ftehim fil-forma ta’ skambju ta’ ittri bejn l-Unjoni Ewropea u l-Gvern tal-Gżejjer Cook dwar estensjoni tal-Protokoll għall-implimentazzjoni tal-Ftehim ta’ Sħubija dwar is-Sajd Sostenibbli bejn l-Unjoni Ewropea u l-Gvern tal-Gżejjer Cook
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43, flimkien mal-Artikolu 218(5) tiegħu,
         Wara li kkunsidra l-proposta tal-Kummissjoni Ewropea,
         Billi:
         
                     (1)
                  
                  
                     Il-Ftehim ta’ Sħubija dwar is-Sajd Sostenibbli bejn l-Unjoni Ewropea u l-Gvern tal-Gżejjer Cook (1) (“il-Ftehim”), li ġie approvat bid-Deċiżjoni tal-Kunsill (UE) 2017/418 (2), daħal fis-seħħ fl-10 ta’ Mejju 2017. Il-Protokoll għall-implimentazzjoni tal-Ftehim (3) (“il-Protokoll”) ġie applikat mill-14 ta’ Ottubru 2016 (4) għal perjodu ta’ erba’ snin.
                  
               
                     (2)
                  
                  
                     Il-Protokoll ser jiskadi fit-13 ta’ Ottubru 2020.
                  
               
                     (3)
                  
                  
                     Fis-7 ta’ Lulju 2020, il-Kunsill awtorizza lill-Kummissjoni tiftaħ negozjati mal-Gvern tal-Gżejjer Cook għall-konklużjoni ta’ Protokoll ġdid li jimplimenta l-Ftehim.
                  
               
                     (4)
                  
                  
                     Sa ma jitlestew in-negozjati biex jiġġedded il-Protokoll, il-Kummissjoni nnegozjat, f’isem l-Unjoni, Ftehim fil-forma ta’ skambju ta’ ittri bejn l-Unjoni Ewropea u l-Gvern tal-Gżejjer Cook dwar estensjoni tal-Protokoll għall-implimentazzjoni tal-Ftehim ta’ Sħubija dwar is-Sajd Sostenibbli bejn l-Unjoni Ewropea u l-Gvern tal-Gżejjer Cook (“Ftehim fil-forma ta’ skambju ta’ ittri”) għal perjodu massimu ta’ sena. In-negozjati ġew konklużi b’suċċess u l-iskambju ta’ ittri ġie inizjalat fid-29 ta’ Lulju 2020.
                  
               
                     (5)
                  
                  
                     L-għan tal-Ftehim fil-forma ta’ skambju ta’ ittri huwa li jippermetti lill-Unjoni u lill-Gvern tal-Gżejjer Cook ikomplu jaħdmu bejniethom biex jippromwovu politika tas-sajd sostenibbli u l-użu responsabbli tar-riżorsi tas-sajd fl-ilmijiet tal-Gżejjer Cook u biex il-bastimenti tal-Unjoni jitħallew iwettqu l-attivitajiet tagħhom tas-sajd f’dawk l-ilmijiet.
                  
               
                     (6)
                  
                  
                     I-Ftehim fil-forma ta’ skambju ta’ ittri jenħtieġ li jiġi ffirmat f’isem l-Unjoni, suġġett għall-konklużjoni tiegħu f’data aktar tard.
                  
               
                     (7)
                  
                  
                     Biex tiġi żgurata l-kontinwità tal-attivitajiet tas-sajd tal-bastimenti tal-Unjoni fl-ilmijiet tal-Gżejjer Cook, jenħtieġ li l-Ftehim fil-forma ta’ skambju ta’ ittri jiġi applikat fuq bażi proviżorja, sa meta jitlestew il-proċeduri neċessarji għad-dħul fis-seħħ tiegħu,
                  
               ADOTTA DIN ID-DEĊIŻJONI:
         
            Artikolu 1
            L-iffirmar, f’siem l-Unjoni, tal-Ftehim fil-forma ta’ skambju ta’ ittri bejn l-Unjoni Ewropea u l-Gvern tal-Gżejjer Cook dwar estensjoni tal-Protokoll għall-implimentazzjoni tal-Ftehim ta’ Sħubija dwar is-Sajd Sostenibbli bejn l-Unjoni Ewropea u l-Gvern tal-Gżejjer Cook huwa b’dan awtorizzat, suġġett għall-konklużjoni tal-imsemmi Ftehim fil-forma ta’ skambju ta’ ittri. (5)
            
         
         
            Artikolu 2
            Il-President tal-Kunsill huwa b’dan awtorizzat jinnomina l-persuna jew persuni li jkollhom is-setgħa li jiffirmaw il-Ftehim fil-forma ta’ skambju ta’ ittri f’isem l-Unjoni.
         
         
            Artikolu 3
            Il-Ftehim fil-forma ta’ skambju ta’ ittri għandu jiġi applikat fuq bażi roviżorja, f’konformità mal-punt 6 tiegħu, mill-14 ta’ Ottubru 2020 jew minn kwalunkwe data oħra li tiġi wara l-jum tal-iffirmar tiegħu (6), sa meta jitlestew il-proċeduri għad-dħul fis-seħħ tiegħu.
         
         
            Artikolu 4
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fil-Lussemburgu, id-19 ta’ Ottubru 2020.
            
               
                  Għall-Kunsill
               
               
                  Il-President
               
               J. KLOECKNER
            
         
         
            (1)  ĠU L 131, 20.5.2016, p. 3.
         
            (2)  Id- Deċiżjoni tal-Kunsill (UE) 2017/418 tat-28 ta’ Frar 2017 dwar il-konklużjoni f’isem l-Unjoni Ewropea tal-Ftehim ta’ Sħubija dwar is-Sajd Sostenibbli bejn l-Unjoni Ewropea u l-Gvern tal-Gżejjer Cook u tal-Protokoll ta’ Implimentazzjoni tiegħu (ĠU L 64, 10.3.2017, p. 1).
         
            (3)  Protokoll għall-Implimentazzjoni tal-Ftehim ta’ Sħubija dwar is-Sajd Sostenibbli bejn l-Unjoni Ewropea u l-Gvern tal-Gżejjer Cook (ĠU L 131, 20.5.2016, p. 10).
         
            (4)  ĠU L 289, 25.10.2016, p. 1.
         
            (5)  It-test tal-Ftehim fil-forma ta’ Skambju ta’ ittri huwa anness ma’ din id-Deċiżjoni.
         
            (6)  Id-data minn meta l-Ftehim fil-forma ta’ skambju ta’ ittri ser jiġi applikat b’mod proviżorju ser tiġi ppubblikata f’Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.